CELEX: 32020D1705
Language: et
Date: 2020-10-23 00:00:00
Title: Nõukogu otsus (EL) 2020/1705, 23. oktoober 2020, bussidega toimuvat rahvusvahelist reisijate juhuvedu käsitleva kokkuleppe (Interbusi kokkulepe) protokolli, mis käsitleb bussidega toimuvat rahvusvahelist sõitjate liinivedu ja eriotstarbelist liinivedu, Euroopa Liidu nimel allkirjastamise kohta

17.11.2020   
               
               
                  ET
               
               
                  Euroopa Liidu Teataja
               
               
                  L 385/1
               
            
         NÕUKOGU OTSUS (EL) 2020/1705,
         23. oktoober 2020,
         bussidega toimuvat rahvusvahelist reisijate juhuvedu käsitleva kokkuleppe (Interbusi kokkulepe) protokolli, mis käsitleb bussidega toimuvat rahvusvahelist sõitjate liinivedu ja eriotstarbelist liinivedu, Euroopa Liidu nimel allkirjastamise kohta
         EUROOPA LIIDU NÕUKOGU,
         võttes arvesse Euroopa Liidu toimimise lepingut, eriti selle artiklit 91 koostoimes artikli 218 lõikega 5,
         võttes arvesse Euroopa Komisjoni ettepanekut
         ning arvestades järgmist:
         
                     (1)
                  
                  
                     Kooskõlas nõukogu otsusega 2002/917/EÜ (1) sõlmiti 3. oktoobril 2002 liidu nimel bussidega toimuvat rahvusvahelist reisijate juhuvedu käsitlev kokkulepe (edaspidi „Interbusi kokkulepe“), (2) mis jõustus 1. jaanuaril 2003 (3).
                  
               
                     (2)
                  
                  
                     Nõukogu võttis 16. juulil 2018 vastu otsuse (EL) 2018/1195 (4) rahvusvahelisi liinivedusid ja eriotstarbelisi liinivedusid käsitleva Interbusi kokkuleppe protokolli (edaspidi „protokoll“) allkirjastamise kohta.
                  
               
                     (3)
                  
                  
                     Protokoll oli allakirjutamiseks avatud 16. juulist 2018 kuni 16. aprillini 2019 ning liit allkirjastas selle 11. aprillil 2019. Teised Interbusi kokkuleppe osalised (edaspidi „kokkuleppeosalised“) ei allkirjastanud protokolli enne allkirjastamistähtaja möödumist. Seetõttu protokoll ei jõustunud.
                  
               
                     (4)
                  
                  
                     Nõukogu andis 18. veebruaril 2020 komisjonile loa alustada läbirääkimisi protokolli muutmiseks, et teha teatavad tehnilised muudatused seoses protokolli allkirjastamise ja jõustumisega ning muuta ühe kokkuleppeosalise nime.
                  
               
                     (5)
                  
                  
                     Läbirääkimised protokolli muutmise üle viidi edukalt lõpule. Protokolli allkirjastamiseks seati uus kaheaastane tähtaeg. Lisaks on protokolli muudetud nii, et selle jõustumiseks peaks selle heaks kiitma või ratifitseerima väiksem arv kokkuleppeosalisi ning et pärast protokolli heakskiitmist või ratifitseerimist kehtiks Interbusi kokkuleppes sätestatust lühem ooteaeg. Peale selle on protokollis muudetud endise Jugoslaavia Makedoonia vabariigi nimi Põhja-Makedoonia Vabariigiks.
                  
               
                     (6)
                  
                  
                     Selguse huvides ning protokolli kiire allkirjastamise ja jõustumise hõlbustamiseks on asjakohane koostada uus bussidega toimuvat rahvusvahelist sõitjate liinivedu ja eriotstarbelist liinivedu käsitlev protokoll (edaspidi „uus protokoll“), et kajastada muudatusi ja asendada kuni 16. aprillini 2019 allakirjutamiseks avatud olnud protokoll.
                  
               
                     (7)
                  
                  
                     Uus protokoll peaks lihtsustama bussidega toimuvat rahvusvahelist sõitjate liinivedu ja eriotstarbelist liinivedu kokkuleppeosaliste vahel ning aitama seega kaasa paremate sõitjateveo ühenduste loomisele kokkuleppeosaliste vahel.
                  
               
                     (8)
                  
                  
                     Et hõlbustada uue protokolli kohaldamist ja eelkõige selle artikliga 18 moodustatud ühiskomitee toimimist, kajastab uus protokoll suuresti Interbusi kokkuleppe sätteid.
                  
               
                     (9)
                  
                  
                     Et protokollist tuleneva kasu saamine liialt ei viibiks, on uue protokolliga ette nähtud, et protokolli allkirjastanud ja heaks kiitnud või ratifitseerinud kokkuleppeosaliste jaoks jõustub uus protokoll siis, kui selle on allkirjastanud ja heaks kiitnud või ratifitseerinud kolm osalist, sealhulgas liit.
                  
               
                     (10)
                  
                  
                     Seepärast tuleks uus protokoll liidu nimel allkirjastada, tingimusel et see sõlmitakse hilisemal kuupäeval,
                  
               ON VASTU VÕTNUD KÄESOLEVA OTSUSE:
         
            Artikkel 1
            Bussidega toimuvat rahvusvahelist reisijate juhuvedu käsitleva kokkuleppe (Interbusi kokkulepe) protokolli, mis käsitleb bussidega toimuvat rahvusvahelist sõitjate liinivedu ja eriotstarbelist liinivedu, millega asendatakse Interbusi kokkuleppe protokoll, mis oli allakirjutamiseks avatud 16. juulist 2018 kuni 16. aprillini 2019, liidu nimel allkirjastamiseks antakse luba eeldusel, et nimetatud kokkulepe sõlmitakse (5).
         
         
            Artikkel 2
            Nõukogu eesistujal on õigus määrata isik(ud), kes on volitatud protokollile liidu nimel alla kirjutama.
         
         
            Artikkel 3
            Käesolev otsus jõustub selle vastuvõtmise päeval.
         
         
            Luxembourg, 23. oktoober 2020
            
               
                  Nõukogu nimel
               
               
                  eesistuja
               
               S. SCHULZE
            
         
         
            (1)  Nõukogu 3. oktoobri 2002. aasta otsus 2002/917/EÜ rahvusvahelist bussidega toimuvat reisijate juhuvedu käsitleva Interbusi lepingu sõlmimise kohta (EÜT L 321, 26.11.2002, lk 11).
         
            (2)  EÜT L 321, 26.11.2002, lk 13.
         
            (3)  EÜT L 321, 26.11.2002, lk 44.
         
            (4)  Nõukogu 16. juuli 2018. aasta otsus (EL) 2018/1195 bussidega toimuvat rahvusvahelist reisijate juhuvedu käsitleva kokkuleppe (Interbusi kokkulepe) protokolli (mis käsitleb bussidega toimuvat rahvusvahelist sõitjate liinivedu ja eriotstarbelist liinivedu) Euroopa Liidu nimel allkirjastamise kohta (ELT L 214, 23.8.2018, lk 3).
         
            (5)  Protokolli tekst avaldatakse koos selle sõlmimise otsusega.